მელოდიის დრო
მელოდიის დრო (ინგლ. Melody Time, სამუშაო სახელწოდება All in Fun, ქართ. ყველა ერთობა) — 1948 წლის სრულმეტრაჟიანი ანიმაციური ფილმი. მისი პროდიუსერია უოლტ დისნეი, ხოლო დისტრიბუტორი — RKO Radio Pictures. ეს არის მორიგი ფილმი დისნეის ანთოლოგიური ფილმების სერიაში, რომელიც სხვადასხვა ანიმაციური სიუჟეტისგან შედგება და სტუდიების მეათე სრულმეტრაჟიანი ანიმაციური ნამუშევარი. ფილმი კინოგაქირავებაში 1948 წლის 27 მაისს გაუშვეს. ისევე, როგორც „დაუკარით ჩემი მუსიკა“, ეს ფილმიც ეფუძნება მუსიკალურ სეგმენტებს. „მელოდიის დრო“, განსხვავებით „ფანტაზიისგან“, მხატვრული კუთხით მაყურებელს სიახლეს არ სთავაზობდა, მაგრამ საკმაოდ პოპულარული იყო.